Сябры прыроды
*Ніна Галіноўская*

Нас кліча дрэва кожнае,

Травінка і ручэй.

Вядзе сцяжынка росная.

Не адставай, хутчэй.

Усюды мы жаданыя —

У полі і ў бары.

Прыроды мы адданыя,

Надзейныя сябры.

Нас птушкі, насякомыя,

Жывёлы і звяры,

Дагэтуль не знаёмыя,

Вітаюць, як сябры.

Усюды мы жаданыя —

У полі і ў бары.

Прыроды мы адданыя,

Надзейныя сябры.

У сонейка, у месяца

Бываем у гасцях.

3ялёна, светла сцелецца

Наш у прыродзе шлях.

Усюды мы жаданыя —

У полі і ў бары.

Прыроды мы адданыя,

Надзейныя сябры.